Държавен вестник, бр. 66, 2023 г., стр. 137

БРОЙ  66	
Д Ъ Р Ж А В Е Н  В Е С Т Н И К 	
СТР.  137  
държавния бюджет за сметка на бюджетното 
му взаимоотношение с централния бюджет;
5. на останалите разпоредители с бюджет 
по чл. 13, ал. 3 от Закона за публичните 
финанси – чрез допълнителен трансфер от 
централния бюджет или от съответния фи­
нансиращ бюджет за сметка на бюджетното 
му взаимоотношение с централния бюджет.
(3) При плащането в края на годината на 
дължимите разходи в случай на недостиг, 
първостепенните разпоредители с бюджет по 
държавния бюджет могат да ги извършат за 
сметка на икономии в съответните бюджети 
в частта на разходите и предоставените транс­
фери, а разпоредителите с бюджет по чл. 13, 
ал. 3 и 4 от Закона за публичните финанси – за 
сметка на икономии в разходите, финансирани 
чрез трансфери от държавния бюджет.
(4) Заплащането през 2023 г. на разходи­
те за извършеното до 31 декември 2020 г. 
обслужване от банките на операциите на 
бюджетните организации по събирането на 
приходи и други постъпления чрез картови 
плащания по чл. 4, ал. 1 от Закона за огра­
ничаване на плащанията в брой е за сметка 
на средствата по ал. 2.
(5) Заплащането на разходите за банково 
обслужване по останалите тарифни позиции 
от договорите между Министерството на 
финансите и банките по чл. 154, ал. 9 от 
Закона за публичните финанси се извършва 
по досегашния ред от централния бюджет.
(6) Министърът на финансите дава указания 
по прилагането на ал. 1 – 5.
Чл. 105. Министерският съвет може да одо­
брява допълнителни разходи/трансфери и/или 
увеличение на показателите по чл. 86, ал. 2, 
т. 5 и 6 от Закона за публичните финанси за 
бюджетите на първостепенните разпоредители 
с бюджет за сметка на икономии на разходи 
и/или трансфери по бюджетите на други 
първостепенни разпоредители с бюджет по 
държавния бюджет и икономии на разходи 
по чл. 1, ал. 5 за финансиране на дейности 
по оказване на незабавна хуманитарна помощ 
на живеещите в Украйна български граждани 
и българи с украинско гражданство, вклю­
чително при необходимост от евакуация, за 
предоставяне на хуманитарна помощ за Ук­
райна, както и за извършване на разходи за 
справяне с последствията от военните действия 
срещу Украйна.
Чл. 106. Икономии от капиталовите разхо­
ди, утвърдени по чл. 4 – 48, не могат да бъдат 
използвани за текущи разходи.
Преходни и заключителни разпоредби
§ 1. (1) Размерът на общата годишна кво­
та, определен съгласно чл. 1, т. 1 от Закона 
за прилагане на разпоредби на Закона за 
държавния бюджет на Република България 
за 2022 г., Закона за бюджета на държавното 
обществено осигуряване за 2022 г. и Закона 
за бюджета на Националната здравноосигу­
рителна каса за 2022 г., е включен в общата 
годишна квота за 2023 г., утвърдена с чл. 59.
(2) Ваучерите за храна по чл. 209, ал. 1 от 
Закона за корпоративното подоходно облагане, 
издадени в рамките на квотата по чл. 59, могат 
да се използват и за заплащане на ползвани 
за битови нужди електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата и 
на показ на филми съгласно Закона за фил­
мовата индустрия, и на туристически услуги 
съгласно Закона за туризма.
(3) За целите на ал. 2 операторите сключ­
ват договори с доставчици, които са лица, 
осъществяващи дейност по предоставяне на 
електрическа и топлинна енергия, природен 
газ и вода за битови нужди, културни орга­
низации по Закона за закрила и развитие на 
културата, лица, осъществяващи показ на 
филми съгласно Закона за филмовата индус­
трия, и лица, предоставящи туристически 
услуги съгласно Закона за туризма.
(4) За целите на ал. 2 се прилагат съответ­
но правилата на Закона за корпоративното 
подоходно облагане по отношение на вауче­
рите за храна и наредбата по чл. 209, ал. 6 
от същия закон.
(5) Операторите предоставят на работо­
дателите и ползвателите списъци с обекти, 
които приемат отпечатаните от съответния 
оператор ваучери за заплащане на ползвани 
за битови нужди електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата, и 
на показ на филми съгласно Закона за фил­
мовата индустрия, и на туристически услуги 
съгласно Закона за туризма.
§ 2. (1) При ползване на данъчното облек­
чение за деца по чл. 22в от Закона за данъците 
върху доходите на физическите лица за 2023 г. 
сумата, която се приспада от годишните да­
нъчни основи по чл. 17 от същия закон, е при:
1. едно ненавършило пълнолетие дете – в 
размер на 6 000 лв.;
2. две ненавършили пълнолетие деца – в 
размер на 12 000 лв.;
3. три и повече ненавършили пълнолетие 
деца – в размер на 18 000 лв.
(2) При ползване на данъчното облекчение 
за деца с увреждания по чл. 22г от Закона 
за данъците върху доходите на физическите 
лица за 2023 г. сумата, с която се намаляват 
годишните данъчни основи по чл. 17 от същия 
закон, е в размер на 12 000 лв.
(3) За 2023 г. годишната данъчна основа 
по чл. 28, ал. 1 от Закона за данъците върху 
доходите на физическите лица се намалява